Núm.

119
 17 de novembre del 2021
 32/44
 d’Andorra per part dels òrgans que constitueixen l’Administració pública, inclosos els organismes autònoms 
o entitats parapúbliques; i les persones i les entitats privades que, d’acord amb el que estableix aquesta 
Llei, són responsables del tractament i tenen el seu domicili al Principat d’Andorra o s’han constituït d’acord 
amb les lleis del Principat d’Andorra.

2.

Pel que fa als encarregats del tractament que tenen el seu domicili al Principat d’Andorra o s’han cons-
tituït d’acord amb les lleis del Principat d’Andorra, i amb independència del domicili o la nacionalitat dels 
responsables del tractament pels quals presten els seus serveis, l’Agència és competent per verificar el 
compliment d’aquesta Llei.

3.
3.

L’Agència Andorrana de Protecció de Dades exerceix així mateix la seva autoritat de control sobre els 
tractaments de dades que porten a terme els responsables del tractament que no estan domiciliats al 
Principat d’Andorra o no s’han constituït d’acord amb les lleis del Principat d’Andorra però que utilitzen 
mitjans de tractament de dades personals ubicats a Andorra.

4.

També és competència de l’Agència la col·laboració amb altres autoritats i entitats de control en matèria 
de dades personals d’altres països.

5.

L’Agència Andorrana de Protecció de Dades prendrà mesures per a crear mecanismes de cooperació 
internacional que facilitin l’aplicació eficaç de la legislació relativa a la protecció de dades personals, a 
prestar-se mútuament assistència en l’aplicació de la legislació relativa a la protecció de dades personals i 
promoure l’intercanvi i la documentació legislativa i les pràctiques en matèria de protecció de dades.

Article 49.

Competències de l’Agència Andorrana de Protecció de Dades
1.
L’Agència Andorrana de Protecció de Dades té dins del seu àmbit d’actuació competències de vigilància 
del compliment d’aquesta Llei, de proposta de millores en la normativa de protecció de dades personals, 
de redacció eventual d’informes facultatius i consultius previs als tractaments, d’informació, de consulta, de 
registre, de control, d’inspecció, d’investigació, de decisió, de resolució i de sanció, i també de cooperació 
amb altres autoritats de control, de conformitat amb les obligacions que en relació amb aquest darrer 
aspecte estableixen els convenis internacionals subscrits pel Principat d’Andorra.

2.

L’Agència Andorrana de Protecció de Dades no és competent per controlar les operacions de tractament 
efectuades pels tribunals en l’exercici de la seva funció judicial.

3.
3.

L’Agència Andorrana de Protecció de Dades pot proposar les millores que consideri convenients en la 
normativa de protecció de dades personals; i elabora una memòria anual relativa a la seva activitat i als 
resultats que se’n deriven.

La memòria anual és pública.

Article 50.

Funcions de l’Agència Andorrana de Protecció de Dades
1.

Sense perjudici de les altres funcions i potestats que li atribueix aquesta Llei i la seva normativa de 
desenvolupament, són funcions de l’Agència Andorrana de Protecció de Dades:
 a) Controlar i garantir l’aplicació d’aquesta Llei.

b) Promoure la sensibilització del públic i la seva comprensió dels riscos dictant les instruccions i les re-
comanacions necessàries per adequar els tractaments de dades personals als principis de la legislació 
vigent en matèria de protecció de dades personals; són objecte d’especial atenció les activitats adreça-
des específicament als menors d’edat.
c) Emetre informes, amb caràcter consultiu, en el cas de ser sol·licitats, de projectes de llei, projectes de 
disposicions normatives que elabora el Govern en virtut de delegació legislativa, projectes de reglaments 
o disposicions de caràcter general que afecten la protecció de dades de caràcter personal.

d) Emetre les seves opinions entorn a altres lleis o normes que afecten la privacitat de les persones físi-
ques i els tractaments i la seguretat de les dades de caràcter personal.

e) Respondre per escrit en el termini màxim de 15 dies hàbils, de conformitat amb les condicions que 
s’estableixin reglamentàriament, les consultes que li formulen les administracions públiques, les entitats 
públiques i privades i la ciutadania sobre l’aplicació de la legislació de protecció de dades de caràcter per-
sonal; i cooperar amb altres autoritats de control.

l
a
r
e
n
e
G
l
l
e
s
n
o
C